కరీం జనత్

కరీం జనత్ (జననం 11 ఆగస్టు 1998) ఆఫ్ఘన్ క్రికెటర్. ఆయన 2016 డిసెంబర్ 7న ఇంగ్లాండ్ లయన్స్‌తో జరిగిన మ్యాచ్‌లో తన ఫస్ట్-క్లాస్ అరంగేట్రం చేశాడు. ఆయన ఫస్ట్-క్లాస్ అరంగేట్రానికి ముందు 2016 అండర్-19 క్రికెట్ ప్రపంచ కప్ కోసం ఆఫ్ఘనిస్తాన్ జట్టులో సభ్యుడిగా ఉన్నాడు.

 దేశవాళీ & టీ20 ఫ్రాంచైజీ కెరీర్ 
కరీం జనత్ జహీర్ ఖాన్ తో పాటు 2017 ఘాజీ అమానుల్లా ఖాన్ రీజినల్ వన్డే టోర్నమెంట్ లో పన్నెండు మందిని అవుట్ చేయడంతో సంయుక్తంగా అత్యధిక వికెట్లు తీసిన బౌలర్‌గా నిలిచాడు. ఆయన 2018 అహ్మద్ షా అబ్దాలి 4-రోజుల టోర్నమెంట్ లో పది మ్యాచ్ లలో 30 మందిని అవుట్ చేయడంతో కాబూల్ రీజియన్ తరపున అత్యధిక వికెట్లు తీసిన బౌలర్‌గా నిలిచాడు.

కరీం జనత్ సెప్టెంబర్ 2018లో ఆఫ్ఘనిస్తాన్ ప్రీమియర్ లీగ్ టోర్నమెంట్ మొదటి ఎడిషన్‌లో కాందహార్ జట్టులో చోటు దక్కించుకున్నాడు. ఆయన సెప్టెంబర్ 2020లో 2020 ష్పగీజా క్రికెట్ లీగ్‌లో ప్లేయర్ ఆఫ్ ది టోర్నమెంట్ అవార్డును సంయుక్తంగా గెలుచుకున్నాడు. కరీం జనత్ 2021లో విదేశీ ఫ్రాంచైజ్ టోర్నమెంట్‌లలో తన మొదటి ఎంపికలను అందుకున్నాడు, 2021 లంక ప్రీమియర్ లీగ్ కోసం కొలంబో స్టార్స్, 2022 బంగ్లాదేశ్ ప్రీమియర్ లీగ్‌లో సిల్హెట్ సన్‌రైజర్స్ ద్వారా ఎంపిక చేయబడ్డాడు. కరీం జనత్ జూలై 2022లో లంక ప్రీమియర్ లీగ్  మూడవ ఎడిషన్ కోసం కొలంబో స్టార్స్ చేత సంతకం చేయబడ్డాడు.

 అంతర్జాతీయ కెరీర్ 
కరీం జనత్ 2016 డిసెంబర్ 14న యునైటెడ్ అరబ్ ఎమిరేట్స్‌తో జరిగిన మ్యాచ్‌లో తన ట్వంటీ20 అంతర్జాతీయ (టీ20I) అరంగేట్రం చేసి ఆ మ్యాచ్‌లో అతను 25 పరుగులు చేసి 3 వికెట్లు పడగొట్టాడు. ఈ ఆల్ రౌండ్ ప్రదర్శన అతనికి మొదటి మ్యాన్ ఆఫ్ ది మ్యాచ్ అవార్డును అందుకున్నాడు. ఆయన 2017 ఫిబ్రవరి 24న హరారే స్పోర్ట్స్ క్లబ్‌లో జింబాబ్వేతో జరిగిన మ్యాచ్‌లో తన వన్డే ఇంటర్నేషనల్ అరంగేట్రం చేశాడు.

కరీం జనత్ డిసెంబర్ 2018లో ఏసీసీ ఎమర్జింగ్ జట్ల ఆసియా కప్ కోసం ఆఫ్ఘనిస్తాన్ అండర్-23 జట్టులో చోటు దక్కించుకున్నాడు. ఆయన నవంబర్ 16, 2019న వెస్టిండీస్‌తో జరిగిన రెండవ మ్యాచ్‌లో టీ20I క్రికెట్‌లో తన తొలి ఐదు వికెట్ల ఘనతను సాధించాడు.

కరీం జనత్ నవంబర్ 2019లో వెస్టిండీస్‌తో జరిగిన ఏకైక మ్యాచ్ కోసం అతను ఆఫ్ఘనిస్తాన్ టెస్ట్ జట్టులో చోటు దక్కించుకున్నాడు. ఆయన సెప్టెంబర్ 2021లో ఐసీసీ పురుషుల టీ20 ప్రపంచ కప్ కోసం ఆఫ్ఘనిస్తాన్ జట్టులో చోటు దక్కించుకున్నాడు. కరీం జనత్ 2023 జూన్ 14న బంగ్లాదేశ్‌తో జరిగిన మ్యాచ్‌లో ఆఫ్ఘనిస్తాన్ తరపున తన టెస్ట్ అరంగేట్రం చేశాడు. ఆయన మే 2024లో ఐసీసీ పురుషుల టీ20 ప్రపంచ కప్ టోర్నమెంట్ కోసం ఆఫ్ఘనిస్తాన్ జట్టులో చోటు దక్కించుకున్నాడు.

 మూలాలు 

వర్గం:1998 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు
వర్గం:ఆఫ్ఘనిస్తాన్ క్రికెట్ క్రీడాకారులు